## Obvezatne upute broj XII - glasovanje u inozemstvu

### NN 174/2003 (3.11.2003.), Obvezatne upute broj XII - glasovanje u inozemstvu

# DRŽAVNO IZBORNO POVJERENSTVO

2550

Na temelju članka 48. točke
3. Zakona o izborima zastupnika u Hrvatski sabor (»Narodne novine«, br. 69/03 -
pročišćeni tekst) Državno izborno povjerenstvo Republike Hrvatske utvrđuje

## OBVEZATNE UPUTE BROJ XII

### GLASOVANJE U INOZEMSTVU

1. Birači koji nemaju prebivalište u Republici
Hrvatskoj i birači koji imaju prebivalište u Republici Hrvatskoj, a na dan
izbora se zateknu izvan granica Republike Hrvatske ostvaruju svoje biračko
pravo na izborima za zastupnike u Hrvatski sabor na biračkim mjestima u
diplomatsko-konzularnim predstav­ni­štvima Republike Hrvatske.

Glasovanje biraČa koji
nemaju prebivaliŠte u Republici Hrvatskoj

2.
Birači koji nemaju prebivalište u Republici Hrvatskoj glasuju na biračkim
mjestima u inozemstvu za liste XI. izborne jedinice.

Birači koji nemaju prebivalište u Republici Hrvatskoj
dužni su prije glasovanja predočiti biračkom odboru:

– dokaz o hrvatskom državljanstvu (putovnica izdana u
Republici Hrvatskoj, vojna iskaznica i domovnica),

– dokaz o identitetu (putovnica, strana osobna
iskaznica, vozačka dozvola), bez obzira je li isprava izdana u Republici
Hrvatskoj ili inozemstvu te je li isprava važeća ili joj je istekao rok
važenja, dakle bitno je da se radi o javnoj ispravi iz koje se nedvojbeno može
utvrditi identitet osobe na koju se odnosi isprava o državljanstvu,

– dokaz o prebivalištu u inozemstvu (javna isprava
strane države kojom se može utvrditi prebivalište).

Glasovanje biraČa koji imaju prebivaliŠte u Republici
Hrvatskoj, a na dan izbora se zateknu u inozemstvu

3.
Birači koji imaju prebivalište u Republici Hrvatskoj, a na dan izbora se
zateknu u inozemstvu, glasuju u diplomatsko–konzularnim predstavništvima
Republike Hrvatske na biračkim mje­stima prema svom prebivalištu, dakle za
liste one izborne jedinice u kojoj imaju prebivalište u Republici Hrvatskoj (I.
do X. iz­bor­ne jedinice), odnosno za kandidate u XII. izbornoj jedinici.

Biračima koji na dan izbora neće glasovati u Republici
Hr­vat­skoj, nadležno tijelo državne uprave izdat će, na njihov za­htjev,
potvrdu o upisu u popis za glasovanje u inozemstvu (dalje: potvrda za
glasovanje u inozemstvu).

Izdavanje takve potvrde birač može zatražiti odmah
nakon raspisivanja izbora.

Birački odbor upisat će takvog birača u popis za
glasovanje prije nego što mu dozvoli glasovanje na biračkom mjestu u
inozemstvu.

Zato je birač dužan prije glasovanja predočiti
biračkom od­boru:

– dokaz o hrvatskom državljanstvu i biračkom pravu
(do­mov­nica, putovnica, osobna iskaznica i vojna iskaznica),

– dokaz o identitetu (putovnica, osobna iskaznica
izdana u Republici Hrvatskoj, vozačka dozvola), bez obzira je li isprava izdana
u Republici Hrvatskoj ili inozemstvu te je li isprava važeća ili joj je istekao
rok važenja, dakle bitno je da se radi o javnoj ispravi iz koje se nedvojbeno
može utvrditi identitet osobe na koju se odnosi dokaz o državljanstvu,

– potvrdu za glasovanje u inozemstvu.

Potvrdu za glasovanje u inozemstvu birač je dužan
predati biračkom odboru kod dolaska na biračko mjesto i ista čini sastav­ni dio
izbornog materijala za to biračko mjesto.

4. Tijela državne uprave u Republici Hrvatskoj
dostavit će nadležnim izbornim povjerenstvima izbornih jedinica popis izdanih
potvrda s oznakom birača kojima je potvrda za glasovanje u inozemstvu izdana i
oznakom biračkog mjesta na kojem je birač upisan u izvod iz popisa birača u
Republici Hrvatskoj.

Takav popis izborna povjerenstva izbornih jedinica
pravovremeno će dostaviti gradskim, odnosno općinskim izbornim povjerenstvima
koji moraju zajedno sa ostalim izbornim materijalom isti predati biračkom
odboru.

Prije početka glasovanja na biračkim mjestima u
Republici Hrvatskoj birački odbor će, prema popisu izdanih potvrda dobivenom od
nadležnog izbornog povjerenstva, u izvatku iz popisa birača označiti birača
koji je dobio potvrdu za glasovanje u inozemstvu i to stavljanjem oznake x
ispred rednog broja tog birača.

Ako birač kojemu je izdana potvrda za glasovanje u
inozemstvu i kojega je, sukladno ovoj Obvezatnoj uputi, birački odbor prije
početka glasovanja označio u izvodu iz popisa birača, pristupi na biračko
mjesto na kojem je upisan u izvod iz popisa birača, birački odbor dopustit će
tom biraču glasovanje samo ako bi­račkom odboru preda potvrdu koja mu je izdana
za glasovanje u inozemstvu.

Ako je dozvolio glasovanje takvom biraču, birački
odbor zadržava navedenu potvrdu koja na taj način postaje sastavni dio izbornog
materijala za to biračko mjesto.

Glasovanje biraČa koji
trajnije borave u inozemstvu, a imaju prebivaliŠte u Republici Hrvatskoj

5. Biračima koji imaju prebivalište u Republici
Hrvatskoj, a nastanjeni su ili trajnije borave u inozemstvu birački odbor će na
biračkom mjestu u inozemstvu dopustiti glasovanje bez potvrde za glasovanje u
inozemstvu.

Takav birač dužan je predočiti biračkom odboru:

– dokaz o hrvatskom državljanstvu i biračkom pravu
(do­mov­nica, putovnica, osobna iskaznica i vojna iskaznica),

– dokaz o identitetu (putovnica, osobna iskaznica
izdana u Republici Hrvatskoj, vozačka dozvola), bez obzira je li isprava izdana
u Republici Hrvatskoj ili inozemstvu te je li isprava važeća ili joj je istekao
rok važenja, dakle bitno je da se radi o javnoj ispravi iz koje se nedvojbeno
može utvrditi identitet osobe na koju se odnosi dokaz o državljanstvu,

– dokaz o trajnijem boravku u inozemstvu (dozvola
boravka ili neka druga javna isprava kojom se dokazuje trajniji boravak).

Takvi birači glasuju za liste one izborne jedinice u
kojoj imaju prebivalište u Republici Hrvatskoj ili za zastupnike nacionalnih
manjina u XII. izbornoj jedinici.

 Klasa: 013-03/03-01/12

 Urbroj: 599-03-01

 Zagreb, 31. listopada 2003.

Predsjednik
 **Ivica** **Crni****ć, dipl****. iur**., v. r.

Uputa, NN 174/2003-2550